Държавен вестник, бр. 90, 2015 г., стр. 48

СТР.  48	
Д Ъ Р Ж А В Е Н  В Е С Т Н И К 	
БРОЙ  90
ДОПЪЛНИТЕЛНА РАЗПОРЕДБА
§ 1. По смисъла на тази наредба:
„Интегритет“ е честност и степен, в която 
личността се придържа към установените 
правни, организационни, морални и социал-
ни норми.
ЗАКЛЮЧИТЕЛНИ РАЗПОРЕДБИ
§ 2. Наредбата се издава на основание 
чл. 53, ал. 2 и чл. 54, ал. 1 ЗДАНС.
§ 3. Наредбата отменя Наредба № I-1 от 
2008 г. на ДАНС за специфичните изисквания, 
условията и реда за постъпване на държавна 
служба в Държавна агенция „Национална си-
гурност“ (обн., ДВ, бр. 84 от 2008 г.; изм., бр. 31 
от 2009 г., бр. 43 от 2010 г. и бр. 6 от 2012 г.).
§ 4. Наредбата влиза в сила от 1 януари 
2016 г.
Председател: 
Димитър Георгиев
7504
НАРЕДБА № І-4  
от 13 ноември 2015 г.
за кариерното развитие в Държавна агенция 
„Национална сигурност“
Г л а в а  п ъ р в а
ОБЩИ ПОЛОЖЕНИЯ
Чл. 1. С тази наредба се определят усло-
вията и редът за провеждането на конкурси 
за преминаване в по-висока по вид длъжност 
на държавните служители по чл. 43, ал. 1, т. 1 
от Закона за Държавна агенция „Национална 
сигурност“ (ЗДАНС). 
Чл. 2. Конкурсите се провеждат за после-
дователно преминаване в по-висока по вид 
длъжност:
1. oт младша изпълнителска длъжност за 
държавен служител със средно образование 
в изпълнителска длъжност за държавен слу-
жител с висше образование;
2. от изпълнителска длъжност за държавен 
служител с висше образование в ръководна, 
както и от ръководна във висша ръководна 
длъжност.
Чл. 3. (1) Конкурс за преминаване в по-
висока по вид длъжност се обявява със за-
повед на председателя на Държавна агенция 
„Национална сигурност“ (ДАНС).
(2) Ръководителите на основните структурни 
звена запознават със заповедта по ал. 1 слу-
жителите от поверените им структурни звена.
(3) Специализирана административна ди-
рекция „Човешки ресурси“ (САДЧР) осигурява 
административно-технически подготовката и 
провеждането на конкурсите.
Чл. 4. (1) Конкурсите за назначаване на 
по-висока по вид длъжност се организират 
и провеждат по предложение на заместник-
председателите на ДАНС, административния 
секретар, директорите на специализирани 
дирекции, специализирани административни 
дирекции, териториални дирекции, както и 
на началниците на самостоятелни територи-
ални отдели.
(2) Предложението се утвърждава от пред-
седателя на ДАНС.
Чл. 5. В заповедта за обявяване на конкурс 
се определят:
1. наименованието на вакантната длъжност 
и структурното звено, в което се намира;
2. общите и специфичните изисквания за 
участие в конкурса;
3. необходимите документи за кандидатства-
не, мястото и крайният срок за подаването им;
4. начинът за провеждане на конкурса и 
етапите, от които се състои;
5. срокът за провеждане на конкурса;
6. съставът на конкурсната комисия.
 Чл. 6. Обявлението за конкурса се изпра-
ща до всички основни структурни звена на 
ДАНС от САДЧР. 
Г л а в а  в т о р а
ИЗИСКВАНИЯ КЪМ КАНДИДАТИТЕ
Чл. 7. (1) Кандидатите за участие в конкурс 
за преминаване в по-висока по вид длъжност 
по реда на чл. 2 трябва да отговарят на след-
ните общи изисквания:
 1. да са държавни служители в ДАНС и да 
заемат, съответно да са заемали, по-ниска по 
вид длъжност в агенцията спрямо обявената 
конкурсна длъжност; 
 2. да имат придобита минимална образо-
вателно-квалификационна степен на висше 
образование по чл. 42, ал. 1, т. 1, буква „б“ 
или т. 2 от Закона за висшето образование, 
определена за съответната длъжност в Кла-
сификатора на длъжностите в ДАНС.
 (2) Специфичните изисквания за учас-
тие в конкурса се определят в заповедта по 
чл. 3, ал. 1.
 (3) Не се допускат до участие в конкурс 
за преминаване в по-висока по вид длъжност 
държавни служители: 
1. на които е наложено дисциплинарно 
наказание по чл. 90, ал. 1, т. 3 или 4 ЗДАНС 
и срокът на действие на наказанието не е 
изтекъл към крайната дата за подаване на 
заявленията за участие; 
2. временно отстранени от длъжност по 
реда на чл. 99, ал. 1, т. 1 и 2 ЗДАНС.
Г л а в а  т р е т а
ПРОВЕЖДАНЕ НА КОНКУРСА
Раздел І
Конкурсна комисия
Чл. 8. (1) Съставът на комисията включва 
председател, заместник-председател, редовни 
членове и резервни членове. При отсъствие 
на редовен член на комисията същият се 
замества от резервен член.